Document ID: 32009D0782

KOMISJONI OTSUS,
22. oktoober 2009,
millega muudetakse otsust 2006/636/EÜ, millega määratakse kindlaks ajavahemikus 1. jaanuarist 2007 kuni 31. detsembrini 2013 maaelu arenguks antava ühenduse toetuse summa jaotus aastate kaupa iga liikmesriigi kohta
(teatavaks tehtud numbri K(2009) 8033 all)
(2009/782/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 20. septembri 2005. aasta määrust (EÜ) nr 1698/2005 Maaelu Arengu Euroopa Põllumajandusfondist (EAFRD) antavate maaelu arengu toetuste kohta, (1) eriti selle artikli 69 lõiget 4,
ning arvestades järgmist:
(1)
Saksamaa ja Rootsi on otsustanud vastavalt nõukogu 19. jaanuari 2009. aasta määruse (EÜ) nr 73/2009 (millega kehtestatakse ühise põllumajanduspoliitika raames põllumajandustootjate suhtes kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks, muudetakse määruseid (EÜ) nr 1290/2005, (EÜ) nr 247/2006, (EÜ) nr 378/2007 ning tunnistatakse kehtetuks määrus (EÜ) nr 1782/2003) (2) artiklile 136 teha sama määruse artikli 69 lõike 7 alusel arvutatud ja komisjoni määruse (EÜ) nr 639/2009 (3) III lisas sätestatud summa alates 2011. eelarveaastast Maaelu Arengu Euroopa Põllumajandusfondist (EAFRD) rahastatavate maaelu arengukavade raames kättesaadavaks.
(2)
Komisjoni 3. oktoobri 2008. aasta otsus 2008/788/EÜ, milles sätestatakse Portugali suhtes vabatahtliku ümbersuunamise kohaldamisest tulenevad netosummad aastateks 2009-2012, (4) on tunnistatud kehtetuks ja asendatud komisjoni otsusega 2009/780/EÜ, (5) et võtta arvesse Portugali otsust mitte kohaldada 2009. kalendriaastal vabatahtlikku ümbersuunamist.
(3)
Seepärast on komisjoni 11. mai 2009. aasta otsust 2009/379/EÜ (millega kehtestatakse nõukogu määruste (EÜ) nr 1782/2003, (EÜ) nr 378/2007, (EÜ) nr 479/2008 ja (EÜ) nr 73/2009 kohaselt EAFRD-le ja EAGFi kuludeks eraldatavad summad) (6) muudetud komisjoni otsusega 2009/781/EÜ, (7) et võtta arvesse kõnealuseid uusi summasid, mis EAFRD-sse üle kantakse ja EAFRD-st tagasi kantakse.
(4)
Pärast otsuse 2009/780/EÜ ja otsuse 2009/781/EÜ vastuvõtmist tuleks kohandada EAFRD-le eraldatavaid summasid ja lisada need summad maaelu arenguks antava ühenduse toetuse iga-aastasesse jaotusse.
(5)
Komisjoni otsust 2006/636/EÜ (8) tuleks vastavalt muuta,
ON VASTU VÕTNUD KÄESOLEVA OTSUSE:
Artikkel 1
Otsuse 2006/636/EÜ lisa asendatakse käesoleva otsuse lisas esitatud tekstiga.
Artikkel 2
Käesolev otsus on adresseeritud liikmesriikidele.
Brüssel, 22. oktoober 2009

Labels: 19
5
6
18
15